黎國俊

黎國俊，號成寰，河南歸德府睢州人，明朝政治人物。

 生平 
萬曆三十四年（1606年）丙午科鄉試第37名舉人，萬曆四十七年己未科書三房會試中式第253名，殿試三甲第122名，都察院觀政，行人，萬曆四十八年五月九日（1620年6月9日），以明神宗亡故，礼部差其往河南湖廣告訃「萬曆四十八年五月丙戌。先是禮部有差官訃告之請。列職名以進。以旨久未下。恐稽誤大典。遂以原題職官九員分遣各省直地方.諭德張鼐往直隸河間廣平等府遼東都司。戶科給事中李奇珍往福建浙江。大理寺寺副曹文衡往廣東廣西。中書舍人于緯往貴州雲南。行人四員黎國俊往河南湖廣。甘學闊往陝西四川直隸潼關衛。劉芳往直隸安慶太平等府山東布政司。張檉芳往南京禮部江西布政司。一面具疏題知。一面令前往報訃。內工科給事中惠世揚一員候命未補。照去歲題差冊封之例注。往山西直隸保定真定等府延慶保安二州萬全都司。尚在候旨。既而發下差官原疏。傳旨。這報訃遣官另擬別衙門官去。科臣著冊封差用」。《明神宗顯皇帝實錄》卷之五百九十四，天啟三年癸亥京察，四年甲子降揚州府經歷，六年丙寅升寧晉縣知縣，七年丁卯改教職補府教授，崇禎二年己巳升知縣，四年辛未升開封府教授，五年壬申升國子監博士，六年癸酉升南京刑部主事，八年乙亥升四川司郎中《萬曆四十七年進士履歷便覽》。歴任廣南府知府「黎國俊，睢州人，萬歴巳未科，歴任廣南府知府」，《乾隆歸德府志》

家族
曾祖黎清、祖黎-{云}-、父黎懷義〔壽官〕；兄黎國器〔萬曆四十四年丙辰科進士〕

 参考资料 

Category:睢州人
Category:黎姓
Category:明朝都察院觀政
Category:明朝行人司行人
Category:明朝揚州府經歷
Category:明朝寧晉縣知縣
Category:明朝開封府儒學教授
Category:明朝國子監博士
Category:南京刑部主事
Category:南京刑部郎中
Category:明朝廣南府知府